**Αθήνα**: 15.01.2017

**Αρ. Πρωτ.**: 358

**ΔΕΛΤΙΟ ΤΥΠΟΥ**

**Συν**άντηση για ζητήματα των ΑμεΑ στις αεροπορικές μεταφορές

Με την Υπηρεσία Πολιτικής Αεροπορίας, τον Διεθνή Αερολιμένα Αθηνών και τη Fraport

Μετά από την επιστολή  της ΕΣΑμεΑ προς τους φορείς μέλη της  και τους φορείς μέλη αυτών με θέμα «Καταγραφή από την Ε.Σ.Α.μεΑ. των προβλημάτων που αντιμετωπίζουν τα άτομα με αναπηρία και χρόνιες παθήσεις κατά τις αεροπορικές μετακινήσεις τους», προσκάλεσε σε συνάντηση την Υπηρεσία Πολιτικής Αεροπορίας, τον Διεθνή Αερολιμένα Αθηνών και την Fraport AG, προκειμένου να θέσει υπόψη τους τα προβλήματα που κατέγραψε. Η πρόσκληση έγινε δεκτή και στελέχη των ανωτέρω συναντήθηκαν με στελέχη της Συνομοσπονδίας την Πέμπτη 15 Μαρτίου, ατα γραφεία της ΕΣΑμεΑ στην Ηλιούπολη.

Κατά τη διάρκεια της συνάντησης, μεταξύ άλλων, συζητήθηκαν τα εξής:

-Γενικά θέματα προσβασιμότητας υποδομών, εξοπλισμού κ.α.

-Θέματα εξυπηρέτησης ατόμων με αναπηρία επί του εδάφους (θέσεις στάσης/ στάθμευσης αναπηρικών οχημάτων ή/και οχημάτων που μεταφέρουν άτομο με αναπηρία, ειδική υπηρεσία εξυπηρέτησης - εξυπηρέτηση τυφλών/κωφών ατόμων - ατόμων με σκύλους συνοδούς, εξυπηρέτηση αφικνούμενων επιβατών με αναπηρία με καθυστέρηση, επιβάτες με μη εμφανείς αναπηρίες, διαχείριση εξοπλισμού/βοηθημάτων επιβατών με αναπηρία κ.λπ.),

-Θέματα εξυπηρέτησης ατόμων με αναπηρία στο αεροσκάφος (χρόνος επιβίβασης/αποβίβασης, θέση, ενημέρωση κ.λπ.),

-Θέματα ενημέρωσης/επικοινωνίας/εκπαίδευσης προσωπικού (προσβασιμότητα ιστοσελίδων, ενημέρωση επιβατών με αναπηρία για τα δικαιώματά τους, διαδικασίες καταγγελίας κ.λπ.).

Κατά τη διάρκεια της συνάντησης αποφασίστηκε αφενός η διοργάνωση συνάντησης με εκπροσώπους των εθνικών αεροπορικών εταιριών και τους παρόχους επίγειας εξυπηρέτησης, αφετέρου η σταθερή συνεργασία της Ε.Σ.Α. μεΑ. με την Fraport, η οποία έχει αναλάβει τη συντήρηση, λειτουργία, διαχείριση, βελτίωση και ανάπτυξη 14 περιφερειακών αεροδρομίων της χώρας για τα επόμενα 40 χρόνια. Με το Ελ. Βενιζέλος και την ΥΠΑ η ΕΣΑμεΑ ήδη συνεργάζεται.

Η ΕΣΑμεΑ καλεί κάθε άτομο με αναπηρία που έχει αντιμετωπίσει κάποιου είδους πρόβλημα κατά τις αεροπορικές του μετακινήσεις,  να στείλει αναφορά στο email: esaea@otenet.gr

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).